title: Padomes Lēmums (ES) 2017/328 (2017. gada 21. februāris), ar ko attiecībā uz Bank of Greece ārējiem revidentiem groza Lēmumu 1999/70/EK par dalībvalstu centrālo banku ārējiem revidentiem

text:
               25.2.2017

               LV

               Eiropas Savienības Oficiālais Vēstnesis

               L 49/34

         PADOMES LĒMUMS (ES) 2017/328
   (2017. gada 21. februāris),
   ar ko attiecībā uz Bank of Greece ārējiem revidentiem groza Lēmumu 1999/70/EK par dalībvalstu centrālo banku ārējiem revidentiem
   EIROPAS SAVIENĪBAS PADOME,
   ņemot vērā Protokolu Nr. 4 par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
   ņemot vērā Eiropas Centrālās bankas 2016. gada 22. decembra Ieteikumu Eiropas Savienības Padomei par Bank of Greece ārējiem revidentiem (ECB/2016/46) (1),
   tā kā:

               (1)

               Eiropas Centrālās bankas (ECB) un to dalībvalstu centrālo banku pārskati, kuru naudas vienība ir euro, ir jāpārbauda ECB Padomes ieteiktiem un Eiropas Savienības Padomes apstiprinātiem neatkarīgiem ārējiem revidentiem.

               (2)

                  Bank of Greece pašreizējo ārējo revidentu pilnvaras beigsies pēc 2016. finanšu gada revīzijas. Tādēļ jāieceļ ārējie revidenti laikposmam, kas sākas 2017. finanšu gadā.

               (3)

                  Bank of Greece par saviem ārējiem revidentiem 2017.–2021. finanšu gadam ir izvēlējusies Deloitte Certified Public Accountants S.A.

               (4)

               ECB Padome ieteica par Bank of Greece ārējiem revidentiem 2017.–2021. finanšu gadam iecelt Deloitte Certified Public Accountants S.A.

               (5)

               Pēc ECB Padomes ieteikuma būtu attiecīgi jāgroza Padomes Lēmums 1999/70/EK (2),

         IR PIEŅĒMUSI ŠO LĒMUMU.
   1. pants
   Lēmuma 1999/70/EK 1. panta 12. punktu aizstāj ar šādu:

      “12.   Ar šo par Bank of Greece ārējiem revidentiem 2017.–2021. finanšu gadam apstiprina Deloitte Certified Public Accountants S.A.”

   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts ECB.

      Briselē, 2017. gada 21. februārī

            Padomes vārdā –

            priekšsēdētājs

         E. SCICLUNA

      (1)  OV C 3, 6.1.2017., 1. lpp.

      (2)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).


title: 2010/578/ES: Komisijas Lēmums ( 2010. gada 28. septembris ) par Japānas tiesiskās un uzraudzības sistēmas atzīšanu par līdzvērtīgu prasībām Eiropas Parlamenta un Padomes Regulā (EK) Nr. 1060/2009 par kredītreitingu aģentūrām (izziņots ar dokumenta numuru C(2010) 6418)  Dokuments attiecas uz EEZ

text:
               29.9.2010

               LV

               Eiropas Savienības Oficiālais Vēstnesis

               L 254/46

         KOMISIJAS LĒMUMS
   (2010. gada 28. septembris)
   par Japānas tiesiskās un uzraudzības sistēmas atzīšanu par līdzvērtīgu prasībām Eiropas Parlamenta un Padomes Regulā (EK) Nr. 1060/2009 par kredītreitingu aģentūrām
   (izziņots ar dokumenta numuru C(2010) 6418)
   (Dokuments attiecas uz EEZ)
   (2010/578/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 16. septembra Regulu (EK) Nr. 1060/2009 par kredītreitingu aģentūrām (1) un jo īpaši tās 5. panta 6. punktu,
   tā kā:

               (1)

               Komisija 2009. gada 12. jūnijā deva darba uzdevumu Eiropas Vērtspapīru regulatoru komitejai (CESR), lūdzot tehnisku konsultāciju sakarā ar Japānas tiesiskās un uzraudzības sistēmas tehnisko novērtējumu attiecībā uz kredītreitingu aģentūrām.

               (2)

                  CESR2010. gada 21. maijā sniegtajā novērtējumā ieteica uzskatīt, ka Japānas tiesiskā un uzraudzības sistēma attiecībā uz kredītreitingu aģentūrām ir līdzvērtīga regulā noteiktajai.

               (3)

               Lai varētu uzskatīt, ka kādas trešās valsts tiesiskā un uzraudzības sistēma ir līdzvērtīga Regulā (EK) Nr. 1060/2009 noteiktajai, Regulas (EK) Nr. 1060/2009 5. panta 6. punkta otrās daļas izpildē ir jāizvērtē atbilstība trijiem nosacījumiem.

               (4)

               Saskaņā ar pirmo nosacījumu kredītreitingu aģentūrām trešā valstī ir jāsaņem atļauja vai jāreģistrējas un tām pastāvīgi piemēro uzraudzību un nodrošina prasību izpildi. Japānas kredītreitingu aģentūru tiesisko un uzraudzības sistēmu veido Likums par finanšu instrumentiem un biržu (1948. gada likums Nr. 25), kas attiecas uz kredītreitingu aģentūru regulēšanu, Ministru kabineta Kancelejas Rīkojums par finanšu instrumentu apriti (2007. gada rīkojums Nr. 52), kas attiecas uz kredītreitingu aģentūru regulēšanu, Ministru kabineta Kancelejas rīkojums par definīcijām saskaņā ar Likuma par finanšu instrumentiem un biržu 2. pantu (Finanšu ministrijas 1993. gada rīkojums Nr. 14), kas attiecas uz kredītreitingu aģentūru regulēšanu, kā arī Vispārējās nostādnes par finanšu instrumentu tirgus dalībnieku uzraudzību (papildinājums) un Pamatnostādnes par kredītreitingu aģentūru uzraudzību. 2009. gada jūnijā Japānas Parlaments izdeva tiesību aktus, kas ieviesa jaunu tiesisko regulējumu kredītreitingu aģentūrām, un 2009. gada decembrī tam sekoja Ministru kabineta rīkojumi un Ministru kabineta Kancelejas rīkojumi, kuros detalizēti izklāstīti regulējuma noteikumi un nosacījumi. Regulējums, kas stājās spēkā 2010. gada aprīlī, nosaka, ka kredītreitingu aģentūrai ir jābūt reģistrētai Japānas Finanšu pakalpojumu aģentūrā (JFSA), lai tās kredītreitingus Japānā varētu izmantot regulatīviem nolūkiem, un uzliek juridiski saistošus pienākumus kredītreitingu aģentūrām un to pastāvīgai uzraudzībai. JFSA ir uzticētas plašas, vispārējas pilnvaras, un tā var kredītreitingu aģentūrām noteikt daudzus pasākumus, tostarp sankcijas, par tādiem Likuma par finanšu instrumentiem un biržu noteikumu pārkāpumiem, kas saistīti ar kredītreitingu aģentūru regulēšanu.

               (5)

               Saskaņā ar otro nosacījumu uz trešās valsts kredītreitingu aģentūrām attiecas juridiski saistoši noteikumi, kas ir līdzvērtīgi Regulas (EK) Nr. 1060/2009 6.–12. pantā un I pielikumā izklāstītajiem noteikumiem. Japānas regulējuma pamatā ir pienākums rīkoties pēc labas ticības, kredītreitingu aģentūras pienākums iedibināt operatīvas kontroles sistēmas, kas ar detalizētu un preskriptīvu prasību kopumu nodrošina kredītreitingu aģentūru darbības godprātīgu un pienācīgu norisi, izsmeļoši noteikumi, kas saistās ar interešu konfliktu novēršanu, risināšanu un publiskošanu, un pienākums informāciju iegrāmatot un darīt zināmu JFSA un vispārībai. Japānas regulējums atbilst Regulas (EK) Nr. 1060/2009 mērķiem saistībā ar interešu konfliktu risināšanu, organizatoriskajiem procesiem un procedūrām, kam ir jābūt kredītreitingu aģentūrā, kredītreitingu un kredītreitinga noteikšanas metodikas kvalitāti, kredītreitingu publiskošanu un kredītreitinga noteikšanas darbību vispārēju, regulāru publiskošanu. Tādējādi Japānas regulējums nodrošina līdzvērtīgu aizsardzību integritātes, pārredzamības, kredītreitingu aģentūru pareizas vadīšanas un kredītreitinga noteikšanas darbību uzticamības ziņā.

               (6)

               Saskaņā ar trešo nosacījumu trešā valstī spēkā esošais regulatīvais režīms nedod iespēju uzraudzības iestādēm un citām šīs valsts iestādēm iejaukties kredītreitingu saturā un metodikā. Šajā aspektā likums aizliedz JFSA iejaukties kredītreitingu saturā un kredītreitinga noteikšanas metodikā.

               (7)

               Ņemot vērā izvērtētos faktorus, var uzskatīt, ka Japānas kredītreitingu aģentūru tiesiskais un uzraudzības regulējums atbilst Regulas (EK) Nr. 1060/2009 5. panta 6. punkta otrās daļas nosacījumiem. Tāpēc Japānas kredītreitingu aģentūru tiesiskā un uzraudzības sistēma ir jāuzskata par līdzvērtīgu Regulas (EK) Nr. 1060/2009 noteiktajai tiesiskajai un uzraudzības sistēmai.

               (8)

               Šajā lēmumā paredzētie pasākumi ir saskaņā ar Eiropas Vērtspapīru komitejas atzinumu,

         IR PIEŅĒMUSI ŠO LĒMUMU.
   1. pants
   Regulas (EK) Nr. 1060/2009 5. panta piemērošanas vajadzībām Japānas kredītreitingu aģentūru tiesiskā un uzraudzības sistēma tiek atzīta par līdzvērtīgu prasībām Regulā (EK) Nr. 1060/2009.
   2. pants
   Šis lēmums ir adresēts dalībvalstīm.

      Briselē, 2010. gada 28. septembrī

            Komisijas vārdā –

            Komisijas loceklis

         Michel BARNIER

      (1)  OV L 302, 17.11.2009., 1. lpp.


title: 2014/838/ES, Euratom: Komisijas Lēmums ( 2014. gada 25. novembris ) par informācijas publicēšanu attiecībā uz Komisijas ģenerāldirektoru tikšanos ar organizācijām vai pašnodarbinātām personām

text:
               28.11.2014

               LV

               Eiropas Savienības Oficiālais Vēstnesis

               L 343/19

         KOMISIJAS LĒMUMS
   (2014. gada 25. novembris)
   par informācijas publicēšanu attiecībā uz Komisijas ģenerāldirektoru tikšanos ar organizācijām vai pašnodarbinātām personām

      (2014/838/ES, Euratom)

   EIROPAS KOMISIJA,
   ņemot vērā Līgumu par Eiropas Savienību,
   ņemot vērā Līgumu par Eiropas Savienības darbību un jo īpaši tā 249. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   tā kā:

               (1)

               Saskaņā ar Līguma par Eiropas Savienību (LES) 11. panta 1. un 2. punktu iestādes ar atbilstīgiem līdzekļiem dod pilsoņiem un apvienībām, kas tos pārstāv, iespēju izteikt savus viedokļus visās Savienības darbības jomās un publiski apmainīties ar tiem. Tās uztur arī atklātu, pārredzamu un pastāvīgu dialogu ar minētajām apvienībām un pilsonisko sabiedrību. Turklāt saskaņā ar 2. pantu 2. protokolā par subsidiaritātes principa un proporcionalitātes principa piemērošanu un LES 11. panta 3. punktu Komisija pirms tiesību aktu ierosināšanas veic plašas konsultācijas ar ieinteresētajām pusēm.

               (2)

               Līguma par Eiropas Savienības darbību (LESD) 298. pantā ir noteikts, ka, veicot uzdevumus, Savienības iestādes un struktūras saņem atvērtas, efektīvas un neatkarīgas Eiropas administrācijas atbalstu.

               (3)

               Komisija ir apņēmusies uzlabot pārredzamību attiecībā uz sava personāla saziņu ar organizācijām vai pašnodarbinātām personām.

               (4)

               Saskaņā ar Eiropas Parlamenta un Padomes Regulu (EK) Nr. 1049/2001 (1) pilsoņiem jau ir tiesības piekļūt iestāžu dokumentiem. Tādēļ šis lēmums neattiecas nedz uz piekļuvi dokumentiem, nedz uz Regulas (EK) Nr. 1049/2001 piemērošanu.

               (5)

               Komisija 2014. gada 25. novembrī, pamatojoties uz 2014. gada 15. jūlijā izklāstītajām Komisijas priekšsēdētāja “Politikas pamatnostādnēm”, ir pieņēmusi Lēmumu 2014/839/ES, Euratom (2), ar ko Komisijas locekļiem ir pienākums publiskot informāciju attiecībā uz savu un sava kabineta locekļu tikšanos ar organizācijām vai pašnodarbinātām personām par jautājumiem, kas saistīti ar politikas izstrādi un īstenošanu Savienībā.

               (6)

               Komisijas ģenerāldirektori var tikties ar organizācijām vai pašnodarbinātām personām nolūkā, kas ir līdzīgs nolūkiem, ar kādiem tiek rīkotas tikšanās, par kurām ir runa minētajā lēmumā. Tādēļ ir atbilstoši šādos tikšanās gadījumos piemērot līdzīgas pārredzamības prasības.

               (7)

               Līdz ar to Komisijas ģenerāldirektoriem būtu jāpublisko informācija attiecībā uz savu tikšanos ar organizācijām vai pašnodarbinātām personām par jautājumiem, kas saistīti ar lēmumu pieņemšanu un politikas īstenošanu Savienībā.

               (8)

               Šis lēmums neattiecas uz jebkuru tikšanos ar citu Savienības iestāžu vai struktūru pārstāvjiem parasto starpiestāžu attiecību norišu ietvaros. Šis lēmums neattiecas arī uz jebkuru tikšanos ar dalībvalstu valsts iestāžu pārstāvjiem, jo šīs iestādes darbojas vispārējās interesēs un atbalsta Komisijas darbu, ievērojot lojālas sadarbības principu. Lai aizsargātu Savienības starptautiskās attiecības, šis lēmums neattiecas uz jebkuru tikšanos ar trešo valstu valsts iestāžu pārstāvjiem un starptautisko organizāciju pārstāvjiem.

               (9)

               Ņemot vērā konkrētās iezīmes, kuras piemīt dialogam ar sociālajiem partneriem, kas paredzēts LESD 154. pantā, kā arī dialogam ar baznīcām un filozofiskām un nekonfesionālām organizācijām, kas paredzēts LESD 17. panta 3. punktā, šim lēmumam nebūtu jāattiecas uz jebkuru tikšanos, kura notiek šādā kontekstā.

               (10)

               Ņemot vērā politisko partiju īpašo lomu, kas atzīta LES 10. panta 4. punktā, un tā kā 2014. gada 16. aprīļa Nolīgumā starp Eiropas Parlamentu un Eiropas Komisiju par Pārredzamības reģistru organizācijām un pašnodarbinātām personām, kas piedalās ES politikas izstrādē un īstenošanā (3), ir noteikts, ka reģistrā neiekļauj politiskās partijas, šim lēmumam nebūtu jāattiecas arī uz jebkuru tikšanos ar politisko partiju pārstāvjiem.

               (11)

               Tā kā atsevišķos konkrētos gadījumos informācijas publicēšana par tikšanos varētu nelabvēlīgi ietekmēt personas dzīvības, neaizskaramības vai privātuma aizsardzību vai Savienības finanšu, monetāro vai ekonomikas politiku, tirgus stabilitāti vai konfidenciālu komercinformāciju, tiesvedības vai pārbaužu, izmeklēšanas, revīzijas vai citas administratīvas procedūras pienācīgu norisi vai jebkuru citu svarīgu, Savienības mērogā atzītu sabiedrības interešu aizsardzību, šādos gadījumos attiecīgā informācija nebūtu jāpublicē.

               (12)

               Saskaņā ar Eiropas Parlamenta un Padomes Regulas (EK) Nr. 45/2001 (4) 5. panta a) punktu tikšanās ar organizācijām vai pašnodarbinātām personām iesaistīta Komisijas ģenerāldirektora vārds un uzvārds var tikt publiskots, savukārt no jebkuras citas personas ir jāsaņem attiecīga nepārprotama piekrišana.

               (13)

               Šis lēmums neskar papildu prasības vai saistības, kas uzņemtas pārredzamības jomā, kuras izriet no Savienības tiesībām vai Savienības noslēgtiem starptautiskiem nolīgumiem,

         IR PIEŅĒMUSI ŠO LĒMUMU.
   1. pants
   1.   Komisijas ģenerāldirektori saskaņā ar šā lēmuma noteikumiem publisko informāciju attiecībā uz ikvienu savu tikšanos ar organizācijām vai pašnodarbinātām personām par jautājumiem, kas saistīti ar politikas izstrādi un īstenošanu Savienībā.
   2.   Publiskojamā informācija ietver tikšanās datumu un vietu, Komisijas ģenerāldirektora vārdu un uzvārdu, organizācijas nosaukumu vai pašnodarbinātas personas vārdu un uzvārdu, kā arī tikšanās tēmu.
   2. pants
   Šajā lēmumā ir lietoti šādi definēti termini:

               a)

               “ģenerāldirektors” nozīmē Komisijas ģenerāldirektoru vai Komisijas dienesta vadītāju;

               b)

               “tikšanās” nozīmē divpusēju tikšanos, kas organizēta pēc organizācijas vai pašnodarbinātas personas, vai ģenerāldirektora ierosmes ar nolūku apspriest jautājumus, kas saistīti ar politikas izstrādi un īstenošanu Savienībā. Šis termins neattiecas uz tikšanos, kas notiek Līgumos vai Savienības aktos paredzētas un ģenerāldirektora tiešajā atbildības jomā ietilpstošas administratīvās procedūras kontekstā, kā arī privāta vai sociāla rakstura tikšanos vai neplānotu tikšanos;

               c)

               “organizācija vai pašnodarbināta persona” nozīmē organizāciju vai personu neatkarīgi no tās juridiskā statusa, kas ir iesaistīta darbībās, kuras tiek veiktas ar mērķi tieši vai netieši ietekmēt politikas izstrādi vai īstenošanu un Savienības iestāžu lēmumu pieņemšanas procesu neatkarīgi no tā, kur šādas darbības tiek veiktas un kādi saziņas kanāli vai līdzekļi tiek izmantoti.
               Šis termins neattiecas uz citu Savienības iestāžu vai struktūru pārstāvjiem, dalībvalstu un trešo valstu valsts, reģionālo un pašvaldību iestāžu pārstāvjiem, kā arī starptautisko organizāciju pārstāvjiem. Tomēr tas attiecas uz apvienībām un tīkliem, kas izveidoti reģionu vai pavalsts līmeņa publisko iestāžu kolektīvas pārstāvības nolūkā.

         3. pants
   1.   Šo lēmumu nepiemēro attiecībā uz Savienības mēroga tikšanos ar sociālajiem partneriem sociālā dialoga kontekstā vai tikšanos saistībā ar dialogu ar baznīcām, reliģiskām apvienībām vai kopienām un filozofiskām un nekonfesionālām organizācijām.
   2.   Šo lēmumu nepiemēro attiecībā uz tikšanos ar politisko partiju pārstāvjiem.
   4. pants
   1.   Informāciju, kas izklāstīta 1. panta 2. punktā, publicē standartizētā formātā attiecīgā Komisijas ģenerāldirektorāta tīmekļa vietnē divu nedēļu laikā pēc šādas tikšanās.
   2.   Informāciju var nepublicēt, ja šāda publikācija varētu nelabvēlīgi ietekmēt Regulas (EK) Nr. 1049/2001 4. panta 1., 2. un 3. punktā minēto interešu aizsardzību, it īpaši personas dzīvību, neaizskaramību vai privātumu, Savienības finanšu, monetāro vai ekonomikas politiku, tirgus stabilitāti vai konfidenciālu komercinformāciju, tiesvedības vai pārbaudes, izmeklēšanas, revīzijas vai citas administratīvas procedūras pienācīgu norisi vai jebkuru citu svarīgu, Savienības mērogā atzītu sabiedrības interešu aizsardzību.
   5. pants
   Tikšanās dalībnieka – personas, kas rīkojas organizācijas vai pašnodarbinātu personu uzdevumā, un Komisijas amatpersonas, kas nav ģenerāldirektors, – vārdu un uzvārdu nepublisko, ja vien attiecīgā persona nav devusi savu nepārprotamu piekrišanu.
   6. pants
   Organizācijas vai pašnodarbinātas personas tiek informētas par 1. panta 2. punktā minētās informācijas publiskošanu.
   7. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2014. gada 1. decembra.

      Strasbūrā, 2014. gada 25. novembrī

            Komisijas vārdā –

            priekšsēdētājs

         Jean-Claude JUNCKER

      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.).

      (2)  Komisijas 2014. gada 25. novembra Lēmums 2014/839/ES, Euratom par informācijas publicēšanu attiecībā uz Komisijas locekļu tikšanos ar organizācijām vai pašnodarbinātām personām (skatīt šā Oficiālā Vēstneša 22. lpp.).

      (3)  OV L 277, 19.9.2014., 11. lpp.

      (4)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).


title: 2011/389/ES: Komisijas Lēmums ( 2011. gada 30. jūnijs ) par Savienības mēroga kvotu daudzumu, kas minēts 3.e panta 3. punkta a) līdz d) apakšpunktā Eiropas Parlamenta un Padomes Direktīvā 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā  Dokuments attiecas uz EEZ

text:
               1.7.2011

               LV

               Eiropas Savienības Oficiālais Vēstnesis

               L 173/13

         KOMISIJAS LĒMUMS
   (2011. gada 30. jūnijs)
   par Savienības mēroga kvotu daudzumu, kas minēts 3.e panta 3. punkta a) līdz d) apakšpunktā Eiropas Parlamenta un Padomes Direktīvā 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā
   (Dokuments attiecas uz EEZ)
   (2011/389/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (1), un jo īpaši tās 3.e panta 3. punkta a) līdz d) apakšpunktu,
   tā kā:

               (1)

               Direktīvas 2003/87/EK 3.e panta 3. punkta a) līdz d) apakšpunktā paredzēts, ka pirms katra tirdzniecības perioda sākuma Komisija pieņem lēmumu, kurā nosaka kvotu kopējo daudzumu, ko izveido, izsola, atliek īpašā rezervē, kas paredzēta Direktīvas 2003/87/EK 3.f panta 1. punktā, un ko izsniedz bez maksas gaisa kuģu operatoriem. Šie daudzumi ir aritmētiski jānosaka no aviācijas vēsturisko emisiju apjoma, kas ar Komisijas 2011. gada 7. marta Lēmumu 2011/149/ES par aviācijas vēsturiskajām emisijām atbilstīgi 3.c panta 4. punktam Eiropas Parlamenta un Padomes Direktīvā 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā (2), ir noteikts 219 476 343 tonnas CO2.

               (2)

               Pēc tās pielāgošanas iekļaušanai EEZ līgumā ar EEZ Apvienotās komitejas 2011. gada 1. aprīļa Lēmumu Nr. 6/2011, ar ko groza EEZ līguma XX pielikumu (Vide) (3), arī Direktīvas 2003/87/EK 3.e panta 3. punktā paredzēts, ka kvotu daudzumu visā EEZ aprēķina EEZ Apvienotā komiteja, iekļaujot šo lēmumu EEZ līgumā.

               (3)

               Saskaņā ar Direktīvas 2003/87/EK 3.e panta 3. punkta e) apakšpunktu un 3.f panta 5. punkta trešo daļu (ievietots, iekļaujot EEZ līgumā) Komisija pieņem lēmumu par EEZ mēroga kritēriju, kam jāpamatojas uz EEZ mēroga kvotu daudzumu, ko nosaka EEZ Apvienotā komiteja. Attiecīgi lēmumu par kritēriju nevar pieņemt, pirms EEZ Apvienotā komiteja nosaka EEZ mēroga daudzumu,

         IR PIEŅĒMUSI ŠO LĒMUMU.
   1. pants
   1.   Savienības mēroga kopējais kvotu skaits, kas minēts Direktīvas 2003/87/EK 3.c panta 1. punktā, laika posmam no 2012. gada 1. janvāra līdz 2012. gada 31. decembrim ir 212 892 053.
   2.   Savienības mēroga kopējais kvotu skaits, kas minēts Direktīvas 2003/87/EK 3.c panta 2. punktā, katram gadam laika posmā no 2013. gada 1. janvāra ir 208 502 526.
   2. pants
   1.   Savienības mēroga kopējais kvotu skaits, kas minēts Direktīvas 2003/87/EK 3.d panta 1. punktā, laika posmam no 2012. gada 1. janvāra līdz 2012. gada 31. decembrim ir 31 933 808.
   2.   Savienības mēroga kopējais kvotu skaits, kas minēts Direktīvas 2003/87/EK 3.d panta 2. punktā, katram gadam laika posmā no 2013. gada 1. janvāra ir 31 275 379.
   3. pants
   Savienības mēroga kopējais kvotu skaits, kas minēts Direktīvas 2003/87/EK 3.f panta 1. punktā, ko atliek īpašā rezervē, ir 50 040 608.
   4. pants
   1.   Savienības mēroga kopējais kvotu skaits, kas minēts Direktīvas 2003/87/EK 3.e panta 3. punkta d) apakšpunktā, laika posmam no 2012. gada 1. janvāra līdz 2012. gada 31. decembrim ir 180 958 245.
   2.   Savienības mēroga kopējais kvotu skaits, kas minēts Direktīvas 2003/87/EK 3.e panta 3. punkta d) apakšpunktā, katram gadam laika posmā no 2013. gada 1. janvāra ir 170 972 071.
   5. pants
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

      Briselē, 2011. gada 30. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 275, 25.10.2003., 32. lpp.

      (2)  OV L 61, 8.3.2011., 42. lpp.

      (3)  OV L 93, 7.4.2011., 35. lpp.


               19.2.2016

               LV

               Eiropas Savienības Oficiālais Vēstnesis

               C 65/199

         P7_TA(2013)0251
   Revīzijas palātas locekļa iecelšana amatā
   Eiropas Parlamenta 2013. gada 12. jūnija lēmums par priekšlikumu iecelt Neven Mates par Revīzijas palātas locekli (C7-0106/2013 – 2013/0804(NLE))
   (Apspriešanās)
   (2016/C 065/36)

      Eiropas Parlaments,

               —

               ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C7-0106/2013),

               —

               ņemot vērā Reglamenta 108. pantu,

               —

               ņemot vērā Budžeta kontroles komitejas ziņojumu (A7-0182/2013),

               A.

               tā kā Parlamenta Budžeta kontroles komiteja pārbaudīja amata kandidāta atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības;

               B.

               tā kā Budžeta kontroles komiteja 2013. gada 27. maija sanāksmē uzklausīja Padomes izvirzīto Revīzijas palātas locekļa amata kandidātu,

               1.

               noraida Padomes priekšlikumu iecelt Neven Mates par Revīzijas palātas locekli;

               2.

               uzdod priekšsēdētājam nosūtīt šo lēmumu Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.


title: Eiropas Parlamenta Lēmums (ES) 2016/1501 (2016. gada 28. aprīlis) par Eiropas Aviācijas drošības aģentūras 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/201

         EIROPAS PARLAMENTA LĒMUMS (ES) 2016/1501
   (2016. gada 28. aprīlis)
   par Eiropas Aviācijas drošības aģentūras 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aviācijas drošības aģentūras 2014. finanšu gada pārskatiem ar Aģentūras atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Aģentūrai par 2014. finanšu gada budžeta izpildi (05584/2016 – C8-0073/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (4), un jo īpaši tās 60. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A8-0095/2016),

               1.

               sniedz Eiropas Aviācijas drošības aģentūras izpilddirektoram apstiprinājumu par Aģentūras 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Aviācijas drošības aģentūras izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 9.12.2015., 81. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 79, 19.3.2008., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2009/54/EK: Eiropas Centrālās bankas Lēmums ( 2008. gada 12. decembris ), ar ko nosaka pasākumus, kas vajadzīgi Eiropas Centrālās bankas kapitāla apmaksai, kuru veic iesaistītās nacionālās centrālās bankas (ECB/2008/24)

text:
               24.1.2009

               LV

               Eiropas Savienības Oficiālais Vēstnesis

               L 21/69

      EIROPAS CENTRĀLĀS BANKAS LĒMUMS

   (2008. gada 12. decembris),
   ar ko nosaka pasākumus, kas vajadzīgi Eiropas Centrālās bankas kapitāla apmaksai, kuru veic iesaistītās nacionālās centrālās bankas
   (ECB/2008/24)
   (2009/54/EK)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus (tālāk tekstā – “ECBS Statūti”) un jo īpaši to 28.3. pantu,
   tā kā:

               (1)

               2006. gada 15. decembra Lēmums ECB/2006/22, ar kuru nosaka pasākumus, kas vajadzīgi Eiropas Centrālās bankas kapitāla apmaksai, kuru veic iesaistītās valstu centrālās bankas (1), noteica, kādā veidā un kādā apmērā to dalībvalstu nacionālajām centrālajām bankām (NCB), kas ieviesušas euro (turpmāk tekstā – “iesaistītajām NCB”), ir pienākums 2007. gada 1. janvārī apmaksāt Eiropas Centrālās bankas (ECB) kapitālu.

               (2)

               2008. gada 12. decembra Lēmums ECB/2008/23 par nacionālo centrālo banku procentuālo daļu Eiropas Centrālās bankas kapitāla parakstīšanas atslēgā (2) nosaka ECB kapitāla parakstīšanas atslēgas (tālāk tekstā – “kapitāla atslēga”) korekciju saskaņā ar ECBS Statūtu 29.3. pantu un no 2009. gada 1. janvāra nosaka jaunos svērumus, kas katrai NCB piešķirti koriģētajā kapitāla atslēgā (tālāk tekstā – “kapitāla atslēgas svērumi”).

               (3)

               ECB parakstītais kapitāls ir EUR 5 760 652 402,58.

               (4)

               ECB kapitāla atslēgas korekcijas dēļ ir jāpieņem jauns ECB lēmums, ar kuru no 2009. gada 1. janvāra atceļ Lēmumu ECB/2006/22 un ar kuru nosaka, kādā veidā un kādā apmērā iesaistītajām NCB ir pienākums 2009. gada 1. janvārī apmaksāt ECB kapitālu.

               (5)

               Atbilstoši 1. pantam Padomes 2008. gada 8. jūlija Lēmumā 2008/608/EK saskaņā ar Līguma 122. panta 2. punktu par vienotās valūtas ieviešanu Slovākijā 2009. gada 1. janvārī (3) Slovākija izpildījusi euro ieviešanai nepieciešamos nosacījumus, un izņēmuma statuss, kas tai noteikts saskaņā ar 2003. gada Pievienošanās akta (4) 4. pantu, tiks atcelts 2009. gada 1. janvārī.

               (6)

               Saskaņā ar 2008. gada 31. decembra Lēmumu ECB/2008/33 par to, kā Národná banka Slovenska apmaksā kapitālu, nodod ārējo rezervju aktīvus un izdara iemaksas Eiropas Centrālās bankas rezervēs un uzkrājumos (5), Národná banka Slovenska ir pienākums 2009. gada 1. janvārī apmaksāt tās parakstītā ECB kapitāla atlikušo daļu, ņemot vērā koriģēto kapitāla atslēgu,

         IR NOLĒMUSI ŠĀDI.
   1. pants
   Apmaksātā kapitāla apmērs un veids
   Iesaistītās NCB 2009. gada 1. janvārī pilnībā apmaksā to parakstīto ECB kapitālu. Ņemot vērā Lēmuma ECB/2008/23 2. pantā paredzētos kapitāla atslēgas svērumus, katra iesaistītā NCB 2009. gada 1. janvārī apmaksā summu, kas pretī tās nosaukumam norādīta šajā tabulā:

                  Iesaistītā VCB

                  (EUR)

                  Nationale Bank van België/Banque Nationale de Belgique

               139 730 384,68

                  Deutsche Bundesbank

               1 090 912 027,43

                  Central Bank and Financial Services Authority of Ireland

               63 983 566,24

                  Bank of Greece

               113 191 059,06

                  Banco de España

               478 364 575,51

                  Banque de France

               819 233 899,48

                  Banca d’Italia

               719 885 688,14

                  Central Bank of Cyprus

               7 886 333,14

                  Banque centrale du Luxembourg

               10 063 859,75

                  Bank Ċentrali ta’ Malta/Central Bank of Malta

               3 640 732,32

                  De Nederlandsche Bank

               229 746 339,12

                  Oesterreichische Nationalbank

               111 854 587,70

                  Banco de Portugal

               100 834 459,65

                  Banka Slovenije

               18 941 025,10

                  Národná banka Slovenska

               39 944 363,76

                  Suomen Pankki

               72 232 820,48

         2. pants
   Apmaksātā kapitāla korekcija
   1.   Ņemot vērā, ka iesaistītās NCB, izņemot Národná banka Slovenska, jau ir pilnībā apmaksājušas savas daļas ECB parakstītajā kapitālā, ko saskaņā ar Lēmumu ECB/2006/22 piemēro līdz 2008. gada 31. decembrim, iesaistītās NCB, izņemot Národná banka Slovenska, pārskaita papildu summu ECB vai saņem attiecīgu summu atpakaļ no ECB, lai panāktu atbilstību 1. panta tabulā norādītajām summām. To, kā kapitāla apmaksu veic Národná banka Slovenska, nosaka Lēmums ECB/2008/33.
   2.   Saskaņā ar šo pantu veiktos pārvedumus izdara atbilstoši 2008. gada 12. decembra Lēmumam ECB/2008/25, ar ko nosaka noteikumus un nosacījumus Eiropas Centrālas bankas kapitāla daļu pārvedumiem nacionālo centrālo banku starpā un apmaksātā kapitāla koriģēšanai (6).
   3. pants
   Nobeiguma noteikumi
   1.   Šis lēmums stājas spēkā 2009. gada 1. janvārī.
   2.   Ar šo no 2009. gada 1. janvāra tiek atcelts Lēmums ECB/2006/22.
   3.   Atsauces uz Lēmumu ECB/2006/22 uzskata par atsaucēm uz šo lēmumu.

      Frankfurtē pie Mainas, 2008. gada 12. decembrī

            ECB prezidents

         Jean-Claude TRICHET

      (1)  OV L 24, 31.1.2007., 3. lpp.

      (2)  Skatīt šā Oficiālā Vēstneša 66 lpp.

      (3)  OV L 195, 24.7.2008., 24. lpp.

      (4)  Akts par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem Līgumos, kas ir Eiropas Savienības pamatā (OV L 236, 23.9.2003., 33. lpp.).

      (5)  Skatīt šā Oficiālā Vēstneša 83 lpp.

      (6)  Skatīt šā Oficiālā Vēstneša 71 lpp.


title: Padomes Lēmums (ES) 2016/1205 (2016. gada 18. jūlijs), ar ko ieceļ divus Reģionu komitejas locekļu aizstājējus, ko izvirzījusi Nīderlandes Karaliste

text:
               23.7.2016

               LV

               Eiropas Savienības Oficiālais Vēstnesis

               L 198/46

         PADOMES LĒMUMS (ES) 2016/1205
   (2016. gada 18. jūlijs),
   ar ko ieceļ divus Reģionu komitejas locekļu aizstājējus, ko izvirzījusi Nīderlandes Karaliste
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Nīderlandes valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus. 2015. gada 13. jūlijā ar Padomes Lēmumu (ES) 2015/1140 (4)
                  N.A. (André) VAN DE NADORT kungu locekļa aizstājēja amatā aizstāja H. J. J. (Henri) LENFERINK kungs. 2015. gada 18. septembrī ar Padomes Lēmumu (ES) 2015/1573 (5)
                  J. H. J. (Hans) KONST kungu locekļa aizstājēja amatā aizstāja A. (Ard) VAN DER TUUK kungs.

               (2)

               Pēc H. J. J. (Henri) LENFERINK kunga un A. (Ard) VAN DER TUUK kunga pilnvaru termiņa beigām ir atbrīvojušās divas Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļu aizstājējiem tiek iecelti:

               —

                  B. R. (Bouke) ARENDS kungs, Wethouder van de gemeente Emmen,

               —

                  T. (Tjisse) STELPSTRA kungs, Gedeputeerde van de provincie Drenthe.

         2. pants
   Šis lēmums stājas spēkā tā pieņemšanas dienā.

      Briselē, 2016. gada 18. jūlijā

            Padomes vārdā –

            priekšsēdētāja

         G. MATEČNÁ

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).

      (4)  Padomes Lēmums (ES) 2015/1140 (2015. gada 13. jūlijs), ar ko ieceļ amatā divus Reģionu komitejas locekļus un divus locekļu aizstājējus no Nīderlandes (OV L 185, 14.7.2015., 17. lpp.).

      (5)  Padomes Lēmums (ES) 2015/1573 (2015. gada 18. septembris), ar ko ieceļ četrus Reģionu komitejas locekļus un piecus locekļu aizstājējus no Nīderlandes (OV L 245, 22.9.2015., 10. lpp.).